สวัสดีค่ะอาจารย์ ก่อนหน้านี้ดิฉันมีประจำเดือนมาปกติทุกเดือนประมาณ 3-4 วันต่อเดือน และเนื่องจากดิฉันมีปัญหาเรื่องน้ำหนักตัวที่เพิ่มขึ้นอย่างรวดเร็วและเยอะมากค่ะ เลยคิดว่าทำให้ฮอร์โมนในร่างกายผิดปกติ และประจำเดือนหายไปประมาณ 3 ปีเลยค่ะ แต่พอเริ่มควบคุมอาหาร น้ำหนักตัวลดลงมานิดหน่อยและเริ่มคงที่ ประจำเดือนกลับมาเดือนนี้พอดีเลยค่ะ มาประมาณ 7-8 วัน ลิ่มเลือดหรือก้อนเลือดออกมาค่อนข้างเยอะผิดปกติ เลยอยากทราบว่าจำเป็นต้องไปพบแพทย์ที่โรงพยาบาลเพื่อทำหัตถการอะไรไหมคะ
สวัสดีค่ะ การที่มีประจำเดือนมามาก หรือมีเลือดออกกระปริดกระปรอย สามารถเกิดได้จากหลายสาเหตุ เช่น ภาวะแทรกซ้อนจากการตั้งครรภ์ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้นจากที่เล่ามา น่าจะเป็นลักษณะฮอร์โมนเพศไม่สมดุลนะคะแนะนำ ให้รอดูอาการก่อนได้ค่ะ แต่หากประจำเดือนมามากจนอ่อนเพลีย, หน้ามืด, ซีดลง หรือประจำเดือนมาผิดปกติต่อเนื่องหลายสัปดาห์ แนะนำไปพบแพทย์เพื่อตรวจตรวจดูอาการอีกทีนะคะ